Fosna-Arbeideren

Fosna-Arbeideren var en norsk avis, utgitt i Kristiansund fra 21. desember 1926 til 25. mai 1929. Avisen var organ for Kristiansunds Kommunistiske Parti, og i praksis NKPs talerør i Nordmøre-regionen.

Magnus Nergaard sto hele tiden som redaktør, men i startperioden var partiets erfarne pressemann Ingvald B. Jacobsen også sentral. De første månedene sto Nergaard oppført som ansvarlig utgiver, Jacobsen som «fast medarbeider».

Fosna-Arbeideren kom ukentlig, hver fredag. I august 1927 la man om til større format, noe som innebar at avisen ble «en halv gang større enn nu».Fosna-Arbeideren 12. august 1927. Opplagsmessig hadde man en viss suksess, og kunne i engenreklamen skilte med at avisen var «Kr.sunds mest utbrette arbeideravis!»Fosna-Arbeideren 17. august 1927. 

Året etter trappet man i august opp til to utgivelser per uke, og kom hver tirsdag og fredag fram til valget i begynnelsen av desember. Uka etter valget måtte man imidlertid både berette om borgerlig valgseier i byen og om nedtrapping til avis bare en gang ukentlig.  

I de vel to årene Fosna-Arbeideren kom ut ble den dels trykt i Centraltrykkeriet i Kristiansund, dels i Ny Tids trykkeri i Trondheim.

Redaktører
 Magnus Nergaard 1926 – 1929

Referanser

Kilder
Einhart Lorenz: Det er ingen sak å få partiet lite. NKP 1923–1931, side 164 - 179. Pax, Oslo (1983) ISBN 82-530-1255-1. 
Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, side 75 - 92. Pax, Oslo ISBN 82-530-0957-7

Kategori:Partiaviser (Norges Kommunistiske Parti)
Kategori:Kommunisme i Norge
Kategori:Norske partiaviser
Kategori:Kristiansunds historie
Kategori:Aviser etablert i 1926
Kategori:Aviser nedlagt i 1929
Kategori:Kultur i Kristiansund